ถึงแล้ว เที่ยวบิน FD 571 จากอู่ฮั่นถึงสนามบินนานาชาติอู่ตะเภา เวลา 20.43 น. คนไทย 138 คน
ถึงแล้ว เที่ยวบิน FD 571 จากอู่ฮั่นถึงสนามบินนานาชาติอู่ตะเภา เวลา 20.43 น. คนไทย 138 คนศูนย์ IC กระทรวงสาธารณสุข รายงานตัวเลขอย่างเป็นทางการของกลุ่มคนไทย และเจ้าหน้าที่ที่เดินทางกลับจากเมืองอู่ฮั่น สาธารณรัฐประชาชนจีน ว่า มีผู้โดยสาร 141 คน เจ้าหน้าที่บนเครื่องบิน 16 คน ประกอบด้วย นักบิน 2 นาย เจ้าหน้าที่ช่าง 1 นาย เจ้าหน้าที่กรมควบคุมโรค 7 คน เจ้าหน้าที่กงสุล 2 คน และลูกเรือพนักงานต้อนรับอีก 4 รวมมีคนอยู่บนเครื่อง ทั้งสิ้น 157 คน โดยเครื่องบินโดยสารแบบแอร์บัส เอ 320 นีโอ ของสายการบินแอร์เอเชีย เที่ยวบินที่ FD571 เดินทางถึงสนามบินอู่ตะเภาแล้ว เมื่อเวลา 20.30 น. แต่มีคนไทย 3 คน ไม่ได้กลับมาครั้งนี้ด้วยคือ   2 คน อุณหภูมิเกิน 37.3 มีไข้ 37.4 และ 37.5 และอีก 1 คนวีซ่าหมดอายุ 7 เดือนเจ้าหน้าที่จากกองทัพเรือและเจ้าหน้าที่กระทรวงสาธารณสุข เตรียมนำตัวผู้โดยสารคนไทยที่กลับจากเมืองอู่ฮั่น ไปกักตัวตามขั้นตอนที่กำหนด เป็นเวลา 14 วัน ณ บ้านพักรับรอง ภายในฐานทัพ สัตหีบ จังหวัดชลบุรีทันที  โดยส่วนบริเวณอาคารกิจการอาคารรับรองสัตหีบ สวัสดิการอาคารรับรองกองทัพเรือ ซึ่งเป็นศูนย์เฝ้าระวังและติดตาม คนไทยที่ผ่านการคัดกรองเรียบร้อยและตรวจสุขภาพจากโรงพยาบาลสมเด็จพระนางเจ้าสิริกิติ์ กรมแพทย์ทหารเรือ ก่อนส่งตัวเข้าพักภายในอาคารรับรอง ฐานทัพเรือสัตหีบ โดยใช้อาคาร 3 ถึงอาคาร 7 ซึ่งเป็นพื้นที่ควบคุมเพื่อรองรับคนไทย และจะต้องเฝ้าระวังติดตามอาการเป็นเวลา 14 วัน สำหรับอาคาร 1 และอาคาร 2 เตรียมไว้สำหรับรองรับแพทย์ เจ้าหน้าที่ และญาติผู้อพยพคนไทยที่เดินทางกลับจากเมือง อู่ฮั่น สาธารณรัฐประชาชนจีน โดยได้มีการก่อสร้างแนวรั้ว สังกะสี ล้อมโดยบริเวณพื้นที่ควบคุม ทำรั้วสูง 2 เมตร และปิดทึบถึง 3 ชั้น ระยะห่างจากตัวอาคารประมาณ 100 เมตร พร้อมทั้งมีเจ้าหน้าที่ทหารเรือ ยืนเฝ้าทุกจุดรอบบริเวณ เพื่อกั้นอาณาเขตของเจ้าหน้าที่เพื่อป้องกันไม่ให้บุคคลภายนอกเข้าออกโดยเด็ดขาดสำหรับที่สโมสรสัญญาบัตร โรงพยาบาลอาภากรเกียรติวงศ์ ฐานทัพเรือสัตหีบ ที่ห่างจากที่ อาคารกิจการอาคารรับรองสัตหีบ ที่ใช้เป็นที่พัก คนไทยที่เดินทางกลับจากเมือง อู่ฮั่น ไปประมาณ 1 กิโลเมตร ได้ถูกจัดตั้งเป็นศูนย์บัญชาการเหตุการณ์ การนำคนไทยกลับสู่มาตุภูมิ กรณีไวรัสโคโรนาสายพันธุ์ใหม่ ระหว่างวันที่ 4-28 กุมภาพันธ์ 2563 โดยภายในจะเป็นสถานที่เยี่ยมญาติ โดยใช้ระบบพูดคุยผ่านวิดีโอคอนเฟอเรนซ์ ซึ่งจัดไว้ให้ญาติติดต่อกับผู้อพยพ ห้องแถลงข่าว และห้องสื่อมวลชน โดยจะมีการแถลงข่าววันละ 2 เวลาคือ 10.00 น.และ 19.00 น. ของทุกวัน